Kijev Metro (ukrainsk: Київський метрополітен eller Київське метро, russisk: Киевский метрополитен, Киевское метро) er en undergrundsbane, der er grundpillen i Kijevs offentlige transport. Den var den første undergrundsbane i Ukraine og den tredje, der blev bygget i Sovjetunionen (efter Moskvas metro og Sankt Petersborg Metro). Banen transporterer dagligt 1,38 millioner passagerer, hvilket svarer til 42.5% af Kijevs offentlige transport. I 2011 oversteg det totale antal kørsler 504 millioner. Banen indeholder den dybeste station i verden, Arsenalna ved 102,5 meter.